**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2015. gada \_\_\_. \_\_\_\_\_\_\_\_\_ |

\_\_\_**.§**

**Par informatīvo ziņojumu „Par priekšlikumiem turpmākai Valsts nekustamā īpašuma vienotas pārvaldīšanas un apsaimniekošanas koncepcijas īstenošanai”**

(...)

1. Pieņemt zināšanai iesniegto informatīvo ziņojumu.

2. Atbalstīt informatīvā ziņojuma „Par priekšlikumiem turpmākai Valsts nekustamā īpašuma vienotas pārvaldīšanas un apsaimniekošanas koncepcijas īstenošanai” 5. sadaļā noteikto rīcību saistībā ar turpmāko Valsts nekustamā īpašuma vienotas pārvaldīšanas un apsaimniekošanas koncepcijas īstenošanu.

3. Jautājumu par nepieciešamo papildu finansējumu ministrijām un citām valsts pārvaldes iestādēm nomas maksas izdevumu segšanai par valsts akciju sabiedrības „Valsts nekustamie īpašumi” pārvaldīšanā esošo valsts nekustamu īpašumu lietošanu izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta „Par valsts budžetu 2017. gadam” un likumprojekta „Par vidēja termiņa budžeta ietvaru 2017., 2018. un 2019. gadam” sagatavošanas un izskatīšanas procesā atbilstoši valsts budžeta finansiālajām iespējām.

4. Jautājumu par nepieciešamo papildu finansējumu Ekonomikas ministrijai, Satiksmes ministrijai un Izglītības un zinātnes ministrijai, lai kompensētu ministriju pašu (faktisko) ieņēmumu samazināšanos saistībā ar to valdījumā esošo īpašumu nodošanu Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā, izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta par vidējā termiņa budžeta ietvaru un kārtējā gada valsts budžeta likumprojekta sagatavošanas un izskatīšanas procesā atbilstoši valsts budžeta finansiālajām iespējām.

5. Jautājumus par nepieciešamo finansējumu valsts nekustamo īpašumu attīstības projektu īstenošanai, kā arī valsts nekustamo īpašumu atjaunošanai izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta par vidējā termiņa budžeta ietvaru un kārtējā gada valsts budžeta likumprojekta sagatavošanas un izskatīšanas procesā atbilstoši valsts budžeta finansiālajām iespējām.

Ministru prezidente L. Straujuma

# Valsts kancelejas direktore E. Dreimane

Finanšu ministra vietā –

satiksmes ministrs A. Matīss

08.05.2015. 12:53

287

I.Bērziņa

67083947, Inga.Berzina@fm.gov.lv